**Ministru kabineta rīkojuma projekta „Grozījums Ministru kabineta 2014.gada 15.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2014.gada 2.jūlija rīkojums Nr.322 „Par ārkārtējās situācijas izsludināšanu” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 2.jūlija rīkojumu Nr.322 „Par ārkārtējās situācijas izsludināšanu” Latgalē noteiktā teritorijā tika izsludināta ārkārtējā situācija, ņemot vērā mājas cūku un mežacūku saslimšanu ar Āfrikas cūku mēri (turpmāk – ĀCM) Latgalē un Vidzemē.  Ja tiek konstatēta mājas cūku saslimšana ar ĀCM, attiecīgajā novietnē nokauj visus cūku sugas dzīvniekus.  Tā kā no ĀCM skartās teritorijas nav atļauts izvest cūku līķus un blakusproduktus iznīcināšanai, tie jāiznīcina uz vietas. Tāpat uz vietas jāiznīcina nošauto un atrasto nobeigušos mežacūku līķi.  Sākotnēji Pārtikas un veterinārais dienests (turpmāk – PVD) sadarbībā ar vietējām pašvaldībām organizēja mežacūku un mājas cūku līķu un blakusproduktu sadedzināšanu saskaņotās sadedzināšanas vietās (ugunskuros).  Patlaban ir uzsākta cūku līķu un blakusproduktu iznīcināšana mobilajā sadedzināšanas iekārtā, kas izvietota Daugavpils novada Lauceses pagastā. Iekārtā stundas laikā var sadedzināt vienu tonnu dzīvnieku izcelsmes blakusproduktu.  Iekārtas darbība tiek nodrošināta, izmantojot dīzeļdegvielu. Lai nodrošinātu nepārtrauktu iekārtas darbību, Ministru kabineta 2014.gada 15.jūlija rīkojumā Nr.359 „Par pasākumiem Āfrikas cūku mēra izplatīšanās ierobežošanai”” nepieciešams noteikt, ka saskaņā ar Publisko iepirkumu likuma [3.panta](http://likumi.lv/doc.php?id=133536#p3) trešās daļas 2.punktu PVD atļauts bez iepirkuma procedūras izsludināšanas iegādāties dīzeļdegvielu mobilās dzīvnieku izcelsmes blakusproduktu sadedzināšanas iekārtas darbības nodrošināšanai par kopējo summu, kas nepārsniedz 75 000 *euro*.  Papildu finanšu līdzekļi dīzeļdegvielas iegādei nav nepieciešami – izmaksas tiks segtas no Āfrikas cūku mēra uzraudzības un apkarošanas programmai piešķirtā finansējuma. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

*Anotācijas II, III, IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.08.25. 14:30

350

L. Gurecka

67027063, Linda.Gurecka@zm.gov.lv